U-I-452/06
Natisni
Opravilna št.:
U-I-452/06
Datum odločitve:
14. 2. 2008
ECLI:
ECLI:SI:USRS:2008:U.I.452.06
Akt:
Zakon o varnosti cestnega prometa (Uradni list RS, št. 133/06 – ur. p. b.) (ZVCP), 5. odst. 83. čl. in 5. odst. 147. čl. 
Zakon o prekrških (Uradni list RS, št. 3/07 – ur. p. b.) (ZP), 59. čl.
Izrek:
Pobuda za začetek postopka za oceno ustavnosti petega odstavka 83. člena in petega odstavka 147. člena Zakona o varnosti cestnega prometa (Uradni list RS, št. 133/06 – ur. p. b.) ter 59. člena Zakona o prekrških (Uradni list RS, št. 3/07 – ur. p. b.) se zavrže.
Evidenčni stavek:
Ker pobudnik nima pravnega interesa za vložitev pobude, jo je Ustavno sodišče zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ranko Maksimovič, Žalec
Datum vloge:
6. 12. 2006
Vrsta odločitve:
sklep
Vrsta rešitve:
zavrženje
Dokument:
US27973
Dokument v PDF obliki:
U-I-452-06.pdf
107 KB
Prenesite datoteko
U-I-452/06-6
14. 2. 2008
SKLEP
Ustavno sodišče je v postopku za preizkus pobude Ranka Maksimoviča, Žalec, na seji 14. februarja 2008
sklenilo:
Pobuda za začetek postopka za oceno ustavnosti petega odstavka 83. člena in petega odstavka 147. člena Zakona o varnosti cestnega prometa (Uradni list RS, št. 133/06 – ur. p. b.) ter 59. člena Zakona o prekrških (Uradni list RS, št. 3/07 – ur. p. b.)
se zavrže.
Obrazložitev
1. Pobudnik izpodbija peti odstavek 83. člena in peti odstavek 147. člena Zakona o varnosti cestnega prometa (v nadaljevanju ZVCP-1) ter 59. člen Zakona o prekrških (v nadaljevanju ZP-1). Med razlogi, zaradi katerih naj bi bile izpodbijane določbe v neskladju z Ustavo, navaja "nemožnost soočenja in nemožnost pritožbe na okrajno sodišče". Pravni interes utemeljuje s sklicevanjem na sodbo Okrajnega sodišča v Velenju št. PR 133/2006 z dne 5. 9. 2006.
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pritožnik ne navaja podatkov, iz katerih bi bilo razvidno, da izpodbijana določba petega odstavka 147. člena ZVCP-1 posega v njegov pravni položaj. Pravni interes pobudnika za začetek postopka za oceno ustavnosti izpodbijane določbe petega odstavka 83. člena ZVCP-1 in 59. člena ZP-1 je temeljil na hkrati vloženi ustavni pritožbi. Z njo je pobudnik izpodbijal sodbo Okrajnega sodišča v Velenju št. PR 133/2006 z dne 5. 9. 2006, s katero je bila kot neutemeljena zavrnjena njegova zahteva za sodno varstvo, ki je bila vložena zoper plačilni nalog prekrškovnega organa. Ustavno pritožbo je senat Ustavnega sodišča s sklepom št. Up-2342/06 z dne 11. 12. 2007 zavrgel kot nedovoljeno. Zato pobudnik nima pravnega interesa za vložitev pobude in jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik